Contract de delegare a gestiunii serviciului de iluminat

* Forma contractului de achiziție publică de servicii

 Nr. ………………………..din……………………………

Capitolul 1. Denumirea părților contractante

Comuna Gura Văii, cu sediul în sat Gura Văii, comuna Gura Văii, Strada Primăriei nr.2, judetul Bacău, tel 0371407500 fax 0372002112 cod fiscal 4278108 cont .................................................., deschis la TREZORERIA ONEȘTI, reprezentat legal prin TINEI SILVIU având funcția de Primar, denumită în cele ce urmează în calitate de ” BENEFICIAR ”, pe de o parte

și

S.C. ………….., cu sediul în ………….., str. …….., nr. ….., județul/sectorul ….., telefon……, fax …….., număr de înmatriculare ORC……….., CUI : RO…………, capital social ……, cont …….., deschis la Trezoreria …………., reprezentată prin ………….., având funcția de ……………….., denumită în cele ce urmează ” PRESTATOR ”, pe de altă parte,

denumite în mod colectiv ” Părțile”,

(3) În temeiul prevederilor:

- art. 30, art. 31, art. 32 din Legea nr. 51/2006, privind serviciile comunitare de utilități publice;

- art. 20, art. 21, art. 22, art. 23 din Legea nr. 230/2006 a serviciului de iluminat public;

- Legea nr. 98/2016 privind achizițiile publice;

- Legea nr. 99/2016 privind achizițiile sectoriale

- H.G. nr. 395/2006 privind aprobarea ” Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice”;

- Legea nr. 123/2012 a energiei electrice și a gazelor naturale;

- Ordin ANRSC nr. 77/2007 privind aprobarea ” Normelor metodologice de stabilire, ajustare sau modificare a valorii activităților serviciului de iluminat;

- Ordin ANRSC nr. 86/2007 privind aprobarea ” Regulamentului-cadru al serviciului de iluminat public”;

- Ordin ANRSC nr. 87/2007 pentru aprobarea caietului de sarcini-cadru al serviciului de iluminat public;

- Ordin ANRSC nr. 367/2011 privind modificarea tarifelor de acordare și menținere a licențelor/ autorizațiilor și a modelului de licență/ autorizație eliberate în domeniul serviciilor comunitare de utilități publice;

- Legea nr. 225 din 17.11.2016 (\*actualizată\*) pentru modificarea și completarea serviciilor comunitare de utilități publice de utilități publice nr. 51/2006

- Ordinul comun al președinților ANRSC și ANRE nr. 5/2007 privind aprobarea ” Contractului-cadru de folosire a infrastructurii de distribuție a energiei electrice pentru realizarea serviciului de iluminat public”;

- O.G. nr. 409/2009 privind aprobarea ”Normelor metodologice de aplicare a Ordonanței Guvernului nr. 22/2008 privind eficiența energetică și promovarea utilizării la consumatorii finali a resurselor regenerabile de energie;

- OUG nr. 22/2008 – Ordonanța privind eficiența energetică și promovarea utilizării la consumatorii finali a surselor regenarabile de energie;

- Regulament (CE) nr. 245/2009 a Comisiei Europene din 18 martie 2009 de implementare a Directivei nr. 2005/32/CE a Parlamentului European și a Consiliului Europei în ceea ce privește cerințele de proiectare ecologică aplicabile lămpilor fluorescente fără balast încorporat, lămpilor cu descărcare de intensitate ridicată, precum și balasturilor și corpurilor de iluminat compatibile cu aceste lămpi și de abrogare a Directivei 2000/55/CE a Parlamentului European și a Consiliului Europei ;

- Directiva 2008/28/CE a Parlamenului European și a Consiliului Europei din 11 martie 2008 de modificare a Directivei 2005/32/CE de instruire a unui cadru pentru stabilirea cerințelor în materie de proiectare ecologică aplicabile produselor consumatoare de energie, precum și a Directivei 92/42/ CCE a Consiliului și a Directivelor 96/57/CE, în ceea ce privește competențele de executare conferite Comisiei;

- Directivei UE pentru eficiența energetică și alinierea normelor românești la cele UE începând cu data de01/01/2013;

- OUG nr. 195/2005 privind protecția mediului precum și orice alte acte normative care reglementează acest domeniu,

au convenit următoarele:

Capitolul 2. Definiții. Condiții Generale

Art.2.1 Definiții

Art.2.1.1 În prezentul contract, următorii termeni vor fi înterpretați astfel:

* Contract – prezentul document și toate anexele sale;
* Părți contractante, așa cum sunt acestea numite în prezentul contract:
* Autoritatea publică având calitatea de Beneficiar și
* Operatorul serviciului delegat având calitatea de Prestator, stabilit în urma procedurii de atribuire;
* Prețul maxim al contractului – preț plătibil Prestatorului de către Beneficiar, în baza contractului, pentru îndeplinirea integrală și corespunzătoare a tuturor obligațiilor sale, asumate prin contract conform art. 13.1; prețul maxim al contractului este compus din prețul maxim al serviciilor/lucrărilor de menținere-întreținere și cel pentru iluminat festiv prestate
* Amplasamentul lucrării – locul unde prestatorul execută lucrarea și prestează activitățile de asigurare a funcționării în regim de siguranță și continuitate a sistemului de iluminat public;
* Aria prestării delimitează întreg teritoriul unde sunt furnizate serviciile delegate în cadrul ariei de competență teritorială a beneficiarului, respectiv Orasul Gherla;
* Părțile convin expres ca prin prezentul contract, prestatorului îi revine responsabilitatea pentru prestarea serviciului de iluminat public în teritoriile din Aria prestării.
* Servicii/lucrările prestate – serviciile/lucrările de iluminat public, prestate în baza prezentului contract de delegare;
* Serviciul de Iluminat Public (Serv. I.P.) – activitatea de utilitate publică și de interes economic și social general, aflată sub autoritatea administrației publice locale, care are drept scop principal asigurarea iluminatului căilor de circulație auto și pietonal și punerea în valoare din punct de vedere arhitectural a clădirilor, parcurilor, monumentelor istorice sau religioase și a statuilor ;
* Sistem de Iluminat Public - S.I.P. – ansamblul tehnologic și funcțional, amplasat într-o dispunere logică în scopul realizării unui mediu luminos confortabil și/sau funcțional și/sau estetic, capabil să asigure desfășurarea în condiții optime a unei activități, spectacol, sport, circulației, a unui efect luminos estetic și altele din construcții, instalații și echipamente specifice, care cuprinde :
* Linii electrice de joasă tensiune, subterane sau aeriene;
* Aparate de iluminat, console și accesorii;
* Puncte de aprindere, cutii de distribuție, cutii de trecere;
* Echipamente de comandă, automatizare și măsurare;
* Fundații, elemente de suținere a liniilor, instalații de legare la pământ, conductoare, izolatoare, cleme, armături utilizate pentru iluminatul public;
* Instalații și echipamente a sistemului de iluminat public:
* Termenul general de ”Instalații și echipamente”, - definește părțile componente necesare pentru prestarea serviciului de iluminat public ce sunt amplasate pe domeniul public sau privat al Orasului Gherla. Instalațiile sunt compuse din:
* Instalații existente – prezente în tabelele anexate, parte integrantă din contract:
* Iluminat stradal-pietonal – iluminatul căilor de acces pietonal;
* Iluminat stradal-rutier – iluminatul căilor de circulație rutieră
* Iluminat arhitectural- iluminatul monumentelor de artă, istorice, de cult, al clădirilor reprezentative, etc.
* Iluminat decorativ – iluminatul zonelor verzi, a arborilor izolați, a unui steag, etc.
* Iluminat festiv și de sărbători - totalitatea instalațiilor electrice de iluminat care au scop crearea unui mediu plăcut vizual prin ornarea, montarea, împodobirea unor obiective, parcuri, străzi, piațete, arbori, etc, cu ocazia unor manifestări, sărbători religioase sau nu.
* Sistem de distribuție a energiei electrice – totalitatea instalațiilor deținute de un operator de distribuție care cuprinde ansamblul de linii, inclusiv elemente de susținere și de protecție ale acestora, stații electrice, posturi de transformare și alte echipamente electroenergetice conectate între ele, cu tensiunea de linie nominală până la 110 kv inclusiv, destinate transmiterii energiei electrice de la rețelele electrice de transport sau de la producători către instalațiile proprii ale consumatorilor de energie electrică;
* Rețea electrică de joasă tensiune destinată iluminatului public – ansamblul de posturi de transformare, cutii de distribuție, echipamente de comandă/control și măsură, instalații de legare la pământ, conductoare, izolatoare, cleme, armături, stâlpi, fundații, console, aparate de iluminat și accesorii destinate exclusiv iluminatului public;
* Sursa de lumină/lampa – obiectul sau suprafața care emite radiații optice în mod uzual vizibile, produse prin conversie de energie, și care este caracterizată printr-un ansamblu de proprietăți energetice, fotometrice și/sau mecanice;
* Lămpi cu descărcari – lămpi a căror emisie luminoasă este produsă printr-o descărcare electrică într-un gaz sau vapori metalici ori într-un amestec de mai multe gaze și/sau vapori metalici;
* Tablou electric de alimentare, distribuție, conectare/deconectare – ansamblu fizic unitar ce poate conține, după caz, echipamentul de protecție, comandă, automatizare, măsură și control, protejat împotriva accesului accidental, destinat sistemului de iluminat public;
* A administra cuprinde și noțiunea de a gestiona;
* Prestații – reprezintă serviciile și lucrările efectuate de prestator în scopul administrării, gestionării, exploatării, întreținerii infrastructurii sistemului de iluminat public;
* Lucrări de întreținere – ansamblul de operații și lucrări executate periodic, preventiv sau neprogramat în activitatea de exploatare, având drept scop menținerea în stare tehnică corespunzătoare a diferitelor subansambluri ale instalațiilor, optimizarea duratei lor de viață și asigurarea siguranței și continuității în funcționare;
* Lucrări de menținere – schimbarea materialelor necesare bunei funcționări în regim de continuitate și performanță a instalațiilor și care nu țin de lucrări de întreținere. Asigurarea nivelurilor de luminanță și iluminare cu respectarea clasificării drumurilor în funcție de grupa de clasificare din care face parte fiecare cale rutieră/ alee, parc , etc.
* Lucrări de înlocuire – totalitatea lucrărilor care sunt necesare datorită înlocuirii complete sau parțiale a mijloacelor fixe ce compun sistemul de iluminat public proprietate a beneficiarului;
* Disfuncționalitățile reprezintă o avarie la patrimoniu (accident, vandalism, etc)
* Autorități de reglementare competente – Autoritatea națională de reglementare pentru Serviciile Comunitare de Utilități Publice, denumită în continuare A.N.R.S.C. și Autoritatea Națională de Reglementare în domeniul Energiei, denumită în continuare A.N.R.E.;
* Exploatarea/utilizarea sistemului de iluminat public – ansamblul de operațiuni și activități executate pentru asigurarea continuității și calității serviciului de iluminat public în condiții tehnico-economice și de siguranță corespunzătoare;
* Furnizarea serviciilor prestate - exercitarea tuturor drepturilor și îndeplinirea tuturor obligațiilor operatorului (prestatorului), născute din prezentul contract de prestări de servicii, pentru a asigura continuitatea serviciului de iluminat public;
* Grad de asigurare în furnizare – nivel procentual de asigurare a furnizării serviciului necesar utilizatorului, într-un interval de timp;
* Indicatori de performanță garantați – parametri ai serviciului de iluminat public prestat, pentru care se stabilesc niveluri minime de calitate și pentru care sunt prevăzute penalizări în licență sau în contractele de delegare de gestiune, în cazul nerealizării lor;
* Indicatori de performanță generali – parametri ai serviciului de iluminat public prestat, pentru care se stabilesc niveluri minime de calitate, urmăriți la nivelul operatorilor și care reprezintă condiții de acordare sau de retragere a licenței, dar pentru care nu sunt prevăzute penalizări în contractele de prestări de servicii, în cazul nerealizării lor;
* Licența – actul tehnic și juridic emis de A.N.R.S.C., prin care se recunoaște calitatea de operator al serviciului de iluminat public, precum și capacitatea și dreptul de a presta acest tip de serviciu/lucrări;
* Forță majoră – un eveniment mai presus de controlul părților, care nu se datorează greșelii sau vinei acestora, care nu putea fi prevăzut la momentul încheierii contractului și care face imposibilă executarea și respectiv, îndeplinirea contractului; sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din părți;
* Zi – zi calendaristică; an – 365 de zile.

Art.2.2 Interpretare

Art.2.2.1. În prezentul contract, cu excepția unor prevederi contrare, cuvintele la forma singular vor include forma de plural și viceversa, acolo unde acest lucru este permisiv de context.

Art.2.2.2. Termenul de ”zi” ori ”zile” sau orice referire la zile reprezintă zile calendaristice, dacă nu se specifică în mod diferit.

Art.2.3. Pe durata prezentului contract, beneficiarul, ca autoritate publică are obligația de a asigura liniștita folosință și exploatare de către prestator a sistemului de iluminat public din toate zonele pe care le gestionează.

Art. 2.4. Pe durata prezentului contract, părțile se obligă să îndeplinescă cu bună credință obligațiile asumate, să nu întreprindă nici un act sau activitate în scopul prejudicierii celeilate părți, să se informeze reciproc și să coopereze în vederea obligațiilor asumate.

Capitolul 3. Obiectul contractului

Art.3.1. Prezentul contract are ca obiect dreptul și obligația acordat prestatorului de a furniza serviciul de iluminat public, sub controlul Comunei Gura Văii, reprezentat prin Primarul Comunei Gura Văii, pe durata derulării contractului.

Prestatorul își va asuma responsabilitatea de a exploata, întreține și menține sistemul de iluminat public, în limitele prevăzute în prezentui contract pe întregul teritoriu definit de aria prestării pe durata prevăzută mai jos.

Art.3.2. Beneficiarul are obligația de a plăti contravaloarea lucrărilor/serviciilor de menținere-întreținere, lucrărilor/serviciilor de iluminat festiv a sistemului de iluminat public, efectuate de către prestator, în conformitate cu prevederile contractului.

Art.3.3. Prestațiile și lucrările asigurate de prestator sunt următoarele:

* Întreținerea și menținerea în stare de funcționare a elementelor aparținând sistemului de iluminat public pentru asigurarea funcționării continue și optime a echipamentelor aferente sistemului de iluminat public prin înlocuirea componentelor dictate de menținerea parametrilor lumino-tehnici la ninelul standardului EN13201/2001 și a unui raport optim între acești parametri și consumul de energie electrică.
* Repararea, montarea și demontarea instalației electrice de iluminat festiv proprietate a beneficiarului, conectarea/deconectarea instatației de iluminat festiv.
* Nu fac obiectul contractului lucrările de extindere a rețelei electrice de iluminatului public, lucrările de extindere a sistemului de utilități publice (apă, termoficare,infrastuctura rutieră, etc) care includ și lucrări de extindere a sistemului de iluminat public, lucrările de modernizare a sistemului de iluminat public care la data semnării acestui contract se află în diferite stadii de proiectare sau execuție și care au fost contractate de Comuna Gura Văii anterior.

Serviciul de iluminat public este constituit din:

* Infrastructura de distribuție a energiei electrice necesară furnizării iluminatului public;
* Sistemul de aprindere/stingere și automatizarea a iluminatului public;
* Serviciul de Iluminat Public, așa cum este definit în Regulamentul de organizare și funcționare a Serviciului de Iluminat Public din Comuna Gura Văii în conformitate cu Legea nr. 230/2006 și care este proprietate a Comunei Gura Văii;

Art.3.4. Aria prestării poate fi extinsă sau micșorată printr-un act adițional între părți, în cazurile următoare:

1. În cazul crearii/adaugării de noi zone de către beneficiar.
2. În cazul micșorării: beneficiarul este angrenat în sistematizarea infrastructurii de utilități publice pentru anumite zone sau teritorii

Capitolul 4. Durata contractului

Art.4.1. Durata prezentului contract este de 5ani (60 de luni). Contractul este valabil începând cu data de .......... și până la data de ...........................

Capitolul 5. Reprezentări. Garanții.

Art.5.1. Beneficiarul, declară și garantează prestatorului că are capacitatea de a încheia prezentul contract.

Art.5.2. Prestatorul declară beneficiarului că are capacitatea necesară pentru a încheia prezentul contract.

Art.5.3. Beneficiarul declară și garantează prestatorului, că la data semnării prezentului contract, iluminatul public din Comuna Gura Văii, reprezintă un serviciu public în administrarea Comunei Gura Văii.

Capitolul 6. Obligațiile și drepturile părților contractante. Obligațiile prestatorului.

Art.6.1.0. Să furnizeze în mod permanent, continuu și constant serviciul de iluminat de public, la nivelele de calitate conforme cu oferta tehnică și în conformitate cu prevederile standardelor de iluminat, cu eventualele modificări apărute pe perioada derulării contractului, să adapteze serviciile prestate la cerințele beneficiarului, respectând normele, stardardele și alte acte legislative din domeniu, în vigoare. Atribuțiile și obligațiile beneficiarului nu vor fi afectate de nerealizarea obligațiilor operatorului de distribuție a energiei electrice licențiat A.N.R.E. , S.C. DELGAZ GRID S.A., în ceea ce privește obligația acestuia de a respecta prevederile ”Standardul de Performanță pentru serviciul de distribuție a energiei electrice” aprobat prin Ordin A.N.R.E. nr. 11/2016, modificată și completată prin Ordinul A.N.R.E. nr. 49/2017.

Art.6.1.1 După intrarea în vigoare a contractului, prestatorul va efectua „Programul de întreținere-menținere a infrastructurii sistemului de iluminat public” al Comunei Gura Văii. Programul va întocmit în conformitate cu caietul de sarcini și oferta tehnică.

Art.6.1.2. Obligațiile generale ale prestatorului :

Art.6.1.2.1. Prestatorul se obligă să efectueze lucrările de menținere-întreținere în conformitate cu ”Programul de întreținere-menținere a sistemului de iluminat public” (lucrări programate, distincte de cele privind soluționarea sesizărilor/reclamațiilor) aprobat beneficiar.

Art.6.1.2.2. Prestatorul va prezenta pe toată durata contractului beneficiarul:

- ”Programul de prestații/lucrării de întreținere-menținere a sistemului de iluminat public”, defalcat, pe zile/luni/an.

- ”Programul de montare, conectare/deconectare și demontare instalații electrice de iluminat festiv.

Lucrările/prestațiile cuprinse în acestea vor fi executate numai după aprobarea lor de către beneficiar, fără să mai fie nevoie de emiterea de comenzi (lunare/trimestriale, etc).

Funcție de prioritățile beneficarului sau alte cauze, aceste programe pot suferi modificări. Modificările solicitate de către prestator cât și motivațiile acestora vor fi supuse aprobării beneficiarului.

Din programul de prestații/lucrări de menținere-întreținere a sistemului de iluminat public nu fac parte sesizările/reclamațiile transmise de către beneficiar sau utilizatorii serviciului de iluminat public.

Prestatorul va executa activitatea de întreținere-menținere și iluminat festiv și va consemna activitatea prestată în situațiile de lucrări lunare pentru fiecare tip de activitate. Situațiile de lucrări se vor întocmi pe baza fișelor de lucru zilnice. Fișele de lucru zilnice pentru activitatea de menținere-întreținere vor fi întocmite de către prestator și vor fi distincte și vor fi împărțite astfel:

* Fișe de lucru privind prestațiile/lucrările pentru soluționarea reclamațiilor/sesizărilor
* Fișe de lucru privind prestațiile/lucrările cuprinse în ”Programul de întreținere-menținere a sistemului de iluminat public”

Art.6.1.2.3. Prestatorul va permite accesul personalului din partea beneficiarului responsabil de execuția contractului la toate documentele necesare pentru verificarea cantității și calității prestației/lucrării efectuate de către prestator.

Art.6.1.2.4. Prestatorul va anunța, în scris beneficiarul de orice întrerupere a prestațiilor/lucrărilor aferente contractului, cât și a modificărilor de personal, utilaje, etc. în cel mult 12 ore de la apariția ei, însoțită de motivarea acesteia.

Art.6.1.2.5. Prestatorul și beneficiarul își vor desemna reprezentanții pentru a participa la controlul lucrărilor și întocmirea/încheierea proceselor verbale de constatare.

Art.6.1.2.6. Prestatorul va organiza și administra evidența reclamațiilor/sesizărilor primite de la beneficiar și utilizatorii serviciului de iluminat public în Registrul unic de reclamații/sesizări pe toată durata contractului.

Registrul unic de reclamații/sesizări va cuprinde minimum următoarele rubrici:

* Numărul de înregistrare a reclamației/sesizării
* Data primirii acesteia
* Data înregistrării acesteia
* Numele persoanei fizice sau juridice care a reclamat/sesizat
* Numărul de telefon al persoanei
* Locația defectului
* Tipul defectului
* Data intervenției pentru soluționare
* Modul de soluționare (da sau nu)
* Motivul pentru care nu s-a soluționat
* Numele persoanelor care au intervenit
* Observații

Registrul unic de reclamații/sesizări va fi ținut către prestator și în format digital și va fi transmis prin e-mail zilnic beneficiarului.

Prestatorul are obligația să acționeze pentru soluționarea reclamațiilor/sesizărilor în termen de maxim 24 de ore de la primire.

Un raport asupra reclamațiilor/sesizărilor primite cât și modul de soluționare se va transmite lunar ce către prestator beneficiarului odată cu situația de lucrări lunară pentru activitatea de menținere-întreținere.

Art.6.1.2.7. Prestatorul va întocmi situații de lucrări lunare sau de câte ori este nevoie, ale activității prestate , structurate pe categorii de lucrări pe care le va trimite spre verificare și decontare beneficiarului până în ziua a zecea a lunii următoare.

Art.6.1.2.8. Pe toată durata contractului, prestatorul este singurul administrator al serviciului de iluminat public, răspunzând integral pentru toate operațiile efectuate și pentru procedeele de execuție folosite, atunci când acestea sunt efectuate de el sau în numele lui, precum și toate actele justificative încheiate pe durata contractului în legătură cu sistemul de iluminat public care au legătură cu obiectul prezentului contract.

Art.6.1.2.9 Pe toată perioada de contractului, prestatorul se obligă să obțină și să reactualizeze, în condițiile legii, pe baza Regulamentelor privind acordarea licențelor, licențele de operare A.N.R.E. și A.N.R.S.C.

Art.6.1.2.10. Pe toată perioada contractului, prestatorul se obligă să furnizeze beneficiarului, A.N.R.S.C., A.N.R.E și a altor instituții abilitate informațiile solicitate și să asigure accesul la toate informațiile necesare verificării și evaluării, funcționării și dezvoltării sistemului de iluminat public.

Art.6.1.2.11. Prestatorul va respecta și se va supune pe toată perioada desfășurării contractului, prevederilor din Regulamentul serviciului de iluminat public. Nerespectarea acestor prevederi sau a modului de lucru prevăzut în Regulament vor atrage sancțiuni din partea beneficiarului.

Art.6.1.2.12. La încetarea contractului de prestări de servicii din alte cauze decât prin ajungere la termen sau datorată cazurilor de forță majoră, prestatorul este obligat să asigure continuitatea prestării activității în condițiile stipulate în contract, până la preluarea acesteia de către beneficiar, respectiv încă un minim de **120 (o sută douăzeci ) de zile**, în termenii financiari ai prezentului contract;

Art.6.1.2.13. Prestatorul se obligă să ia măsurile necesare privind igiena, siguranță la locul de muncă și respectarea normelor de protecție a muncii.

Art.6.1.2.14. Prestatorul se obligă să predea la încheierea contractului toată documentația tehnico-economică referitoare la serviciul prestat și toate actele încheiate în derularea prezentului contract.

Art.6.1.2.15. În cazul în care prestatorul sesizează existența sau posibilitatea existenței unei cauze de natură să producă la imposibilitatea realizării activității ori serviciului public, va notifica în cel mult 48 de ore în scris beneficiarul, în vederea luării măsurilor ce se impun pentru asigurarea continuității serviciului sau activității.

Art.6.1.2.16. Să asigure personalul de specialitate necesar prestării serviciului în condiții de bună funcționare și în siguranță a iluminatului public din raza teritorial administrativă a Comunei Gura Văii.

Persoanele responsabile pentru buna îndeplinire a contractului sunt:

Responsabil contract: ………….

Responsabil controlul calității: ……………

Responsabil tehnic cu execuția: ………………..

Art.6.1.2.17. Prestatorul dispune de un dispecerat, în ..........................., str. ……………

Art.6.1.2.18. (1) Prestatorul are obligația de a încheia, înainte de începerea lucrărilor, o asigurare ce va cuprinde toate riscurile care ar putea apărea privind lucrările executate, utilajele, echipamentele, materialele pe stoc, personalul propriu și reprezentanții împuterniciți să verifice, să testeze sau să recepționeze lucrările, precum și pentru daunele sau prejudiciile aduse către terțe persoane fizice sau juridice.

(2) Asigurarea se va încheia cu o agenție de asigurare. Contravaloarea primelor de asigurare va fi suportată de către prestator din capitolul ”Cheltuieli indirecte”.

(3) Prestatorul are obligația de a prezenta beneficiarului, ori de câte ori i se va cere, polițele de asigurare pentru plata primelor curente (actualizate).

(4) Beneficiarul nu va fi responsabil pentru nici un fel de daune-interese, compensații plătibile prin lege, în privința sau ca urmare a unui accident ori prejudiciu adus unui muncitor sau altei persoane angajate de prestator, cu excepția accidendelor sau prejudiciilor rezultate din vina beneficarului sau a angajaților acestuia.

(5) Nerespectarea termenului stabilit atrage aplicarea art.17.1.

Art.6.1.3. Obligațiile specifice prestatorului:

1. Să pună în aplicare metode performante de management, care să conducă la reducerea costurilor de operare, inclusiv prin aplicarea procedurilor concurențiale impuse de normele legale;
2. Să promoveze în continuare exploatarea eficientă a infrastructurii aferente sistemului de iluminat public privită ca un întreg funcțional și considerată ca un patrimoniu din punct de vedere juridic;
3. Să asigure menținerea în stare de funcționare a sistemului de iluminat public, administrarea, exploatarea și întreținerea cu respectarea prescripțiilor, normelor și normativelor tehnice în vigoare;
4. Să execute reparațiile necesare asupra întregului sistem de iluminat public, astfel încât serviciul de iluminat public să corespundă exigențelor impuse, conform programului întreținere- menținere aprobat de beneficiar;
5. Să ia măsuri în maxim 24 de ore de la primire pentru remedierea oricăror defecțiuni, deranjamente, reclamații/sesizări sau avarii în funcționarea sistemului de iluminat public și să limiteze durata nefuncționabilității iluminatului public.

În cazul în care acest lucru nu este posibil, prestatorul va motiva în scris prin adresă motivele și complexitatea lor și va solicita derogare din partea beneficiarului, fără a fi penalizat, propunând un termen de soluționare definitiv a acestora de maxim 72 ore.

1. Toate materialele folosite/utilizate în cadrul lucrărilor vor fi noi și vor îndeplini condițiile de calitate impuse prin documentația de licitație și oferta prezentată de prestator;
2. Să asigure stocul lunar de materiale consumabile, materiale de construcții, alte materiale, echipamente și piese de schimb aferente funcționării sistemului de iluminat public;
3. Materialele și echipamentele recuperate lunar ca urmare a lucrărilor efectuate se vor preda pe bază unui proces verbal încheiat între prestator si beneficiar, după cum urmează:
* Materialele electrice consumabile, piese de schimb, etc se vor preda la Primăria comunei Gura Văii. În acest caz procesul verbal se va semna și de reprezentantul Primăriei Comunei Gura Văii.
* Materialele electrice rezultate în urma lucrărilor de înlocuire – mijloace fixe care pot fi reintegrate în sistemul de iluminat public (stâlpi, corpuri console, puncte de aprindere, etc) vor fi predate la magazia generală a Comunei Gura Văii.
1. Să informeze beneficiarul în termen de 48 de ore în cazul în care este necesară întreruperea parțială sau totală a funcționării instalațiilor pentru executarea prestațiilor și/sau a lucrărilor;
2. Să efecutueze prestațiile și lucrările datorate în cadrul prezentului contract, cu respectarea tuturor normelor de securitate și protecție a muncii, securitate împotriva incendiilor;
3. Să pună la dispoziția beneficiarului – la data de 10 a lunii următoare – documentația solicitată de acesta, impusă prin contract și în forma cerută, în vederea decontării periodice;
4. Să răspundă corespunzător la solicitările de verificare ale beneficiarului asupra sistemului de iluminat (condiții calitative și cantitative) și a rețelei de distribuție;
5. Să mențină sistemul de iluminat public în funcționare continuă, cu respectarea indicatorilor de performanță, prevăzuți în Regulamentul serviciul de iluminat aprobat și cei menționați în oferta tehnică de către beneficiar;
6. Să plătească despăgubiri persoanelor fizice sau juridice pentru prejudiciile provocate din culpa sa exclusivă, comform prevederile legale;
7. Să asigure exploatarea eficace în regim de continuitate a lucrărilor și serviciilor care fac obiectul contractului, în conformitate cu cerințele și destinațiile impuse de beneficiar și reglementările specifice în vigoare.

Art.6.2. Drepturile prestatorului

Art.6.2.1. În conformitate cu prevederile art.12 și art. 14 din Legea nr. 123/2012 a energiei electrice și gazelor naturale, prestatorul va exercita cu titlu gratuit dreptului de uz și de servitute asupra terenurilor și a bunurilor proprietatea publică și privată, aparținând Comunei Gura Văii, în condițiile legii, după cum urmează :

* Dreptul de uz pentru executarea lucrărilor privind prestarea serviciului de iluminat;
* Dreptul de servitute de trecere subterană, de suprafață sau aeriană pentru instalarea sistemului de iluminat public;
* Dreptul de a obține restrângerea sau încetarea unor activități care ar putea pune în pericol persoane și bunuri;
* Dreptul de acces la utilitățile publice și la Sistemul Energetic Național în condițiile impuse de legislația în vigoare.

Art.6.2.2. Prestatorul are dreptul de a exploata, în totalitate sau în parțial rezultatul lucrărilor și de a presta servicii/lucrări de întreținere-menținere, potrivit obiectivelor și standardelor de calitate stabilite de beneficiar, impuse de regulamentul serviciului de iluminat public și indicatorilor de performanță asumați prin oferta tehnică de către beneficiar.

Art.6.2.3. Prestatorul are dreptul de a rezilia unilateral contractul, în cazul de neplată a serviciilor/lucrărilor efectuate în conformitate cu graficul de plăți asumat de beneficiar.

Art.6.3. Obligațiile beneficiarului

Art.6.3.1. Beneficiarul se obligă să asigure toate condițiile necesare pentru realizarea lucrărilor/serviciilor.

Comuna Gura Văii a încheiat cu SC DELGAZ GRID S.A. SA contractul cu nr. ................................. privind folosirea infrastructurii sistemului de distribuție a energiei electrice pentru realizarea serviciului de iluminat public.

Prestatorul va administra în numele beneficiarului drepturile și obligațiile acestui contract.

Art.6.3.2. Să pună la dispoziția prestatorului toată documentația privind sistemul de iluminat public existent în cadrul autorității beneficiarului la data semnării contractului.

Art.6.3.3. Să transmită prestatorului, pe toată durata contractului, documentele, de care dispune, necesare îndeplinirii obiectului contractului.

Art.6.3.4. Să încredințeze prestatorului lucrările și prestațiile care fac obiectul acestui contract.

Art.6.3.5. Beneficiarul trebuie să asigure asistența și protecție pentru cazul unor intervenții, lucrări ce presupun exercitarea autorității publice.

Art.6.3.6. Beneficiarul va asigura controlul prestației și lucrărilor conform capitolului 8 din contract.

Art.6.3.7. Beneficiarul va efectua plata tuturor drepturilor cuvenite prestatorului în urma prestațiilor/lucrărilor desfășurate conform contractului, în modalitatea convenită în acest contract, în caz contrar prestatorul are dreptul de a aplica prevederile art.14.3.

Art.6.3.8 Beneficiarul își rezervă un riguros drept de control asupra prestațiilor/sesizărilor prestatorului, având posibilitatea ca în momentul în care constată că aceste prestații/lucrări sunt necorespunzătoare/neconforme în raport cu prevederile cuprinse în clauzele tehnice și să recurgă la sancțiunile prevăzute în contract ori cele stabilite prin lege.

Art.6.3.9. Beneficiarul este obligat ca anterior unor lucrări edilitar-gospodărești care ar putea să afectueze sistemul de iluminat public, executate de către acesta sau de terți, alții decât prestatorul (exceptând intervențiile accidentale), să consulte prestatorul și să obțină avizul consultativ în scris al acestuia, cu privire la efectul acestor lucrări asupra normalei exploatări a sistemului de iluminat public.

În cazul în care prestatorul își exprimă în scris dezacordul, justificat tehnic sau economic, cu privire la executarea unei lucrări, dar beneficiarul aprobă executarea lucrării respective, beneficiarul va purta în mod exclusiv răspunderea pentru toate efectele unei defectuoase funcționări a sistemului de iluminat, datorită efectuării lucrării respective fără acordul prestatorului și va suporta costurile suplimentare ale exploatării sistemului de iluminat public, generate de efectuarea lucrării. Evaluarea consecințelor se va face de către o comisie paritară de experți desemnați de ambele părți.

Art.6.3.10. Beneficiarul se obligă să participe la recepția lucrărilor executate de prestator în conformitate cu programul de întreținere-menținere aprobat de beneficiar.

Art.6.3.11. Beneficarul se obligă să verifice periodic următoarele:

1. Serviciile publice furnizate și nivelul de calitate al acestora;
2. Îndeplinirea indicatorilor de performanță și aplicarea penalităților pentru neîndeplinirea acestora;
3. Menținerea echilibrului contractual rezultat prin licitație;
4. Asigurarea unor relații echidistante și echilibrate între prestator și utilizatori;

Art.6.4. Drepturile beneficiarului

Art.6.4.1. (1) Beneficarul are dreptul de a stabili strategia privind întreținerea – menținerea sistemului de iluminat public.

(2) Beneficiarul își păstrează dreptul de a aproba, supraveghea și de a controla :

- modul de îndeplinire a obligațiilor contractuale asumate de către prestator și activitățile desfășurate de acesta ;

- calitatea și eficiența serviciului, corepunzător indicatorilor de performanță aprobați ai sistemului de iluminat public;

- modul de întreținere, exploatare, conservare și de menținere în funcțiune a sistemului de iluminat public.

Art.6.4.2 Beneficiarul are dreptul să aplice clauzele sancționării, în cazul în care prestatorul nu respectă prevederile din contract, inclusiv prevederile din Regulamentul serviciului de iluminat public și din Caietul de sarcini anexate la acesta, și nu asigură indicatorii de performanță și de continuitate a serviciului aferent contractului.

Art.6.4.3. Beneficiarul are dreptul să invite prestatorul pentru discuții, în vederea concilierii diferendelor apărute în relația cu utilizatorii serviciului de iluminat public.

Art.6.4.4. Beneficiarul are dreptul să verifice respectarea clauzelor de întreținere și menținere a bunurilor publice sau private aferente serviciului prestat de către prestator în baza prezentului contract.

Art.6.4.5. Beneficiarul are dreptul de a realiza investiții proprii de interes comun în domeniul infrastructurii tehnico-edilitare aferente sistemului de iluminat public și în corelație cu obiectul contractului.

 Art.6.4.6. Beneficiarul are dreptul a verifica modul în care este satisfăcut interesul public, să verifice respectarea obligațiilor asumate prin contract, cu notificarea prealabilă a prestatorului și în condițiile prevăzute în caietul de sarcini și în regulamentul serviciului de iluminat public.

Art.6.5 Limitele răspunderii prestatorului

Prestatorul nu poate fi tras la răspundere pentru nerespectarea obligațiilor sale și/sau pentru pagubele (de orice natură și oricare ar fi prejudiciul ) rezultate din:

1. Fulgerarea (trăsnetul) unuia din elementele instalației;
2. Vânt cu viteza mai mare de 120km/h;
3. Ceața ( în ceea privește nivelul de iluminare);
4. Întreruperea alimentării de operatorul de distribuție de energie electrică, din motive independente de prestator;
5. Deteriorarea rețelelor datorită pagubelor rezultate din acte de vandalism, accidente rutiere sau sustragere (furt) de componente sau echipamente ale sistemului de iluminat public. Prestatorul va anunța în scris în acest caz autoritățile ce au competențe legale de anchetare a actelor de vandalism, accidentelor rutiere și sustragerea (furtul) de componente sau echipamente ale sistemului de iluminat public.
6. Deficienta funcționare a instalațiilor cauzate de o lucrare care nu intră în aria de aplicare a acestui contract și în special datorită existenței unei alte rețele de utilități publice (apă, gaz, termoficare, electricitate, telefonie, drumuri), precum și a cablurilor montate subteran sau la construcția subsolurilor.
7. Întreruperea alimentării cu energie electrică la cererea expresă a beneficiarului.

Art.6.6. Administrarea patrimoniului public sau privat

Art.6.6.1. Pe toată perioada derulării contractului, prestatorul preia spre folosire serviciul de iluminat public.

Art.6.6.2. Prestatorul are obligația de a administra patrimoniul sistemului de iluminat public în conformitate cu legislația în vigoare (Legea nr. 51/2006 actualizată și republicată) și cu Regulamentul serviciului de iluminat public, parte integranta din contract.

Art.6.6.3. Bunurile proprietate publică din componenta sistemului de iluminat public sunt supuse inventarierii anuale și se evidențiază distinct, extracontabil, în patrimoniul operatorului, indiferent de modalitatea de gestiune a serviciului sau de organizare, forma de proprietate, natura capitalului ori țara de origine a operatorilor.

Art.6.6.4. Bunurile proprietate publică a Comunei Gura Văii, aferente sistemului de iluminat public, nu pot fi aduse ca aport la capitalul social al societăților comerciale înființate de autoritățile publice locale sau ca participare la constituirea unor societăți comerciale cu capital mixt și nu pot constitui garanții pentru creditele bancare contractate de autoritățile admnistrației publice locale sau de operatori, fiind inalienabile, imprescribile și insesizabile.

Capitolul 7. Programul lucrărilor de întreținere menținere

Art.7.1. În termen de 5 zile de la data intrării în vigoare a prezentului contract și în condițiile enunțate în cuprinsul său, beneficiarul va pune la dispoziția prestatorului situația sistemului de iluminat public.

Art.7.2. Pe baza auditului efectuat de prestator, care nu va depăsi ca termen o lună, a specificațiilor din caietul de sarcini și a regulamentului serviciului de iluminat public, prestatorul va prezenta beneficiarului:

- programul cu lucrările de menținere-întreținere” planificate întocmit în conformitate cu oferta depusă spre aprobare.

- programul lucrările de montare/demontare și conectare/deconectare a iluminatului festiv

 Orice modificare a acestor programe se va transmite spre aprobare beneficiarului.

Capitolul 8. Controlul și verificarea prestației

Art.8.1. Controlul efectuat de beneficiar costă în:

* Verificarea în teren a prestației/lucrării efectuate și transmise de prestator prin fișe de lucru zilnice
* Verificarea reclamațiilor/sesizărilor soluționate de către prestator
* Înregistrarea restanțelor și comunicarea lor prestatorului
* Verificarea îndeplinirii indicatorilor de performanță privind cantitatea și calitatea serviciului, indicatori stabiliți în regulamentul de funcționare și organizare a serviciului de iluminat public din Comuna Gura Văii.
* Respectarea îndeplinirii celor două programe specificate la art. 7.2.

Art.8.2. Beneficiarul va întocmi și prezenta lunar sau de câte ori e nevoie raportul de control privind desfășurarea activității de menținere-întreținere și de iluminat festiv a serviciului de iluminat public, contrasemnat de către prestator. În cazul în care prestatorul refuză să semneze raportul de control lunar, beneficarul va face mențiunea aferentă în cuprinsul raportului. Această situație intră sub incidența Capitolului 21- Incidente.

Capitolul 9. Restanțe

Restanțe referitoare la Programul lucrărilor de menținere-întreținere, și Programul lucrărilor de montare/demontare și conectare/deconectare a iluminatului festiv.

Art.9.1. Se consideră restanțe acele servicii /prestații/lucrări prevăzute în Programul lucrărilor de menținere-întreținere și a Programului de montare/demontare și conectare/deconectare a iluminatului festiv, lucrările lunare care nu au fost executate în această perioadă sau care au fost executate incomplet, cât și reclamațiile/ sesizările care nu au fost soluționate în luna respectivă. Aceste restanțe sunt constatate și consemnate de către beneficiar în Raportul de control al lunii respective pentru tipul de activitate desfășurată de prestator.

Art.9.2. Restanțele vor fi trecute de drept în Programul lucrărilor de menținere-întreținere până la recuperarea lor de către prestator.

Restanțele privind Programul de montare/demontare și conectare/deconectare a iluminatului festiv vor fi o prioritate pentru prestator pentru recuperarea acestora datorită specificului activității iluminatului festiv ca perioadă de timp determinată și bine stabilită de funcționare a acestuia.

Verificarea și consemnarea recuperării restanțelor cade în sarcină beneficiarului. Acestea se vor face în prezența cprestatorului. Nerespectarea recuperării restanțelor atrage aplicarea art. 14.1.

Art.9.3. Termenul de execuție (unul sau mai multe termene parțiale de execuție) a Programului lucrărilor de menținere-întreținere vor putea fi prelungite, cu acordul beneficiiarului, fără a aduce atingere drepturilor cuvenite prestatorului și fără a fi obligat la daune/penalități, dacă nerealizarea lor se datorează din cauze independente de prestator:

1. Apariția unor avarii din motive independente de prestator, care necesită concentrarea cu prioritate a personalului de execuție pentru eliminarea lor și duce la amânarea lucrărilor curente;
2. Apariția unor reclamații/sesizări care necesită soluționarea operativă și amânarea lucrărilor prevăzute în program;
3. Apariția altor priorități stabilite de beneficiar.

Capitolul 10. Reclamații/sesizări

Art.10.1. Reclamațiile/sesizările sunt acele informații aflate în posesia beneficiarului, prestatorului sau a utilizatorilor serviciului de iluminat public (persoane fizice, juridice,etc) privind nefuncționabilitatea sistemului de iluminat public și transmise către prestator în diferite forme de comunicare. Prestatorul are obligația de a înregistra în Registrul unic de reclamații/sesizări și să le soluționeze în termenele contractuale. Serviciul de iluminat public are ca scop asigurarea iluminatului căilor de circulație auto și pietonale și siguranței utilizatorilor acestuia pe timpul nopții. Din acest motiv soluționarea reclamațiilor/sesizărilor vor reprezenta o prioritate a serviciului.

Art.10.2. Beneficiarul își rezervă dreptul de a controla soluționarea reclamațiilor/sesizărilor, stadiul realizării lucrărilor de înterținere-menținere și de iluminat festiv, în conformitate cu Programul lucrărilor de menținere-întreținere, iar orice întârziere care afectează îndeplinirea indicatorilor de preformanță va atrage aplicarea corespunzătoare a sancțiunilor/penalități/daune.

Capitolul 11. Garanția de bună execuție a contractului

Art.11.1. Garanția de bună execuție este în cuantum de 5% din prețul contractului fără TVA, va fi valabilă pe toată durata de derulare a contractului și se va constitui în termen de maxim 5 zile lucrătoare de la semnarea contractului de către ambele părți prin una din următoarele modalități (se va încercui varianta aleasă):

1. Rețineri succesive din plata cuvenită pri facturile parțiale. În acest caz, contractantul are obligația de a deschide un cont la dispoziția autorității contractante, la trezoreria Statului. Suma înițială care se depune de către în contul astfel deschis nu trebuie să fie mai mică de 0,5% din prețul contractului. Pe parcursul îndeplinirii contractului, autoritatea contractantăurmează să alimenteze acest cont pri rețineri succesive din sumele datorate și cuvenite contractantului până la concurența sumei stabilite drept garanție de bună execuție în documentația de atribuire.
2. Scrisoare de garanție bancară
3. Poliță de asigurare

Art.11.2. Beneficiarul se obligă să elibereze garanția pentru participare numai după ce prestatorul a făcut dovada constituirii garanției de bună execuție.

Art.11.3 Beneficiarul are dreptul de a emite pretenții asupra garanției de bună execuție, în limita prejudiciului creat, dacă prestatorul nu își execută, execută cu întârziere sau execută necorespunzător obligațiile asumate prin prezentul contract. Anterior emiterii unei pretenții asupra garanției de bună execuție, beneficiarul are obligația de a notifica acest lucru prestatorului, precizând totodată obligațiile carenu au fost respectate.

Art.11.5. Benefiarul se obligă să restituie garanția de bună executie conform H.G. nr. 395/2016 cu modificările și completările ulterioare astfel:

1. 70% din valoarea garanției de bună execuție în termen de 14 zile de la data semnării și admiterii fără obiecțiuni de către beneficiar a procesului verbal de recepție la terminarea lucrărilor de menținere-întreținere și de iluminat festiv;
2. 30% din valoarea garanției de bună execuție în termen de 14 zile de la data semnării și admiterii fără obiecțiuni de către beneficiar a procesului verbal de recepție finală a lucrărilor de menținere-întreținere;

Capitolul 12. Termenul de execuție a prestațiilor/lucrărilor

Art.12.1. Prestatorul are obligația de începe efectiv lucrările de menținere-întreținere și de iluminat festiv în termen de 5 zile de la data semnării contractului și a transmiterii de către beneficiar a Ordinului de începere a lucrărilor de menținere-întreținere și de iluminat festiv.

Art.12.2. Beneficiarul are dreptul de a supreaveghea desfășurarea execuției lucrărilor/ prestațiilor și de a stabili conformitatea lor cu specificațiile din anexele din contract. Părțile contractante au obligația de a notifica în scris una celeilalte, identitatea reprezentanților atestați profesional în acest scop și anume responsabilii tehnici cu execuția din partea prestatorului și reprezentanții tehnici din partea beneficiarului. Prestatorul are obligația de a asigura accesul reprezentanților beneficiarului la locul de muncă, în ateliere, depozite și oriunde își desfășoară activitățile legate de îndeplinirea obligațiilor asumate prin contract, inclusiv pentru verificarea lucrărilor ascunse.

Art.12.3. Materialele trebuie să fie noi și de calitatea prevăzută în documentația de licitație. Materialele recuperate ca urmare a demontării celor vechi, din sistemul de iluminat public, pe vor preda pe categorii, pe bază de proces verbal către Comuna Gura Văii.

Art.12.4. Prestatorul are obligația de a nu acoperi lucrările efectuate și care devin ascunse, fără aprobarea beneficiarului. Recepția acestor tip de lucrări se face în prezența prestatorului, ocazie cu care se va încheia și semna procesul verbal de lucrări ascunse.

Prestatorul are obligația de a dezveli orice parte sau părți a lucrărilor efectuate, la dispoziția beneficiarului și de a reface această parte sau părți ale lucrărilor, în situația în care nu este conformă documentației tehnice aferente contractului.

În cazul în care se constată că prestațiile sunt de calitate corespunzătoare și au fost executate conform documentației de execuției, atunci cheltuielile privind dezvelirea și refacerea lor vor fi suportate de către beneficiar, iar în caz contrar, de către prestator.

Art.12.5 Întârzierea și sistarea lucrărilor.

Art.12.5.1. Fără a prejudicia dreptul său, prestatorul are dreptul de a sista lucrările sau de a le diminua ritmul execuției dacă beneficiarul nu respectă graficul de plată a lucrărilor confirmate de acesta și în acest caz, va notifica în scris acest fapt beneficiarului.

Art.12.5.2. În cazul în care beneficiarul nu respectă graficul de plată a lucrărilor efectuate și confirmate de acesta, prestatorul este îndreptățit să-i fixeze beneficiarului un termen până la care plățile vor intra în normal (în grafic) și să-l avertizeze că, în cazul neconformării, la expirarea termenului stabilit, va rezilia sau denunța contractul în condițiile art.17.1.1 și art.17.1.2.

Capitolul 13. Prețul contractului și modalitățile de plată

Art.13.1. Prețul contractului este de maxim ................................ Lei, fără TVA.

Art.13.2. Prețurile unitare ale operațiilor de întreținere-menținere sunt în lei fără TVA, sunt prețurile unitare din oferta financiară, Anexa nr. 1 și 2 la prezentul contract.

Art.13.3. (1) Beneficarul va plăti lunar contravaloarea facturilor emise, în termen de până la 60 de zile de la data primirii acestora.

(2) Plata facturilor repezentând contravaloarea lucrărilor efectuate și confirmate se realizează respectând condițiile de art. 36(1) din OUG nr. 34/2009 (actualizată) și reglementarea unor măsuri financiar-fiscale și a Ordinului nr. 2281/2009 pentru aplicarea prevederilor art. 36 din OUG nr. 34/2009.

Art.13.4. Acceptarea la plată a prestației lunare, conform celor de mai sus, este condiționată de prezentarea de către prestator a situației de lucrări lunare, de semnarea de către prestator a raportului de control lunar întocmit de beneficiar cu sau fără obiecțiuni, de predarea materialelor recuperate si rezultate în urma prestației și de confirmarea prin semnatură de către beneficiar a situației de lucrări.

Art.13.5. Prestatorul se va supune legislației fiscale și contabile aplicabile, acesta având obligația de a-și plăti impozitele, taxele și cheltuielile care-i revin pentru activitatea desfășurată, către bugetul local și de stat.

Capitolul 14. Răspundere și penalități

Art.14.1. Nerespectarea obligațiilor asumate prin prezentul contract atrage răspunderea părții în culpă.

1. În cazul în care din vina sa exclusivă, prestatorul nu reușește să - și îndeplinească obligațiile asumate prin contract în privința prestațiilor/lucrărilor, atunci beneficiarul este îndreptățit de a percepe ca penalități, o sumă echivalentă cu 0,1% din valoarea lucrărilor neexecutate, fără TVA, conform graficului de execuție (programul de lucrări de menținere – întreținere, programul de montare - demontare instalații iluminat festiv), calculată pentru fiecare zi întârziere, începând cu ziua următoare termenului la care acestea trebuiau finalizate și până la data finalizării acestora inclusiv.
2. Pentru nerespectarea Indicatorilor de performanță ai serviciului se aplica plata unei daune în cuantum de 0,1% din valoarea maximă a contractului.

Art.14.2. Prestatorul va plăti orice penalitate/daună prin deduceri din prima factură introdusă la plată.

Art.14.3. Prestatorul este îndreptățit să perceapă beneficiarului penalități în sumă echivalentă cu o cotă procentuală de 0,1% pe zi întârziere din valoarea facturilor neachitate privind prestațiile efectuate și confirmate de beneficiar, pentru fiecare lună sau fracțiune de lună (zi de întârziere) după 30 de zile de la expirarea termenului prevăzut la art. 13.4. alin. (1).

Art.14.4. Părțile sunt de acord că răspunderea pentru viciile ascunse ori viciile aparente, revin prestatorului pentru prestațiile/serviciile executate de acesta. Acestea vor fi corectate de prestator în regim de urgență.

Capitolul 15. Forța majoră

Art.15.1. (1) Părțile sunt exonerate de orice răspundere pentru neîndeplinirea în totalitate sau în parte a obligațiilor ce decurg din acest contract, dacă acesta este rezultatul acțiunii forței majore.

Circumstanțele de forță majoră sunt acelea care pot apărea în decursul executării prezentului contract, în urma producerii unor evenimente extraordinare care nu pot fi luate în considerare de părți la încheierea contractului și care sunt în mod rezonabil în afara voinței și controlului părților.

(2) Partea care invocă forța majoră trebuie să notifice acest lucru în scris celeilalte părți în termen de 48 de ore de la apariția acesteia, cu confirmarea scrisă a organului competentent de la locul producerii evenimentului de forță majoră.

(3) Neîndeplinirea obligației de comunicare a forței majore nu înlătură efectul exonerator de răspundere a acesteia, dar antrenează obligația părții care o invocă de a repara pagubele cauzate părții contractante prin faptul necomunicării.

Capitolul 16. Modificarea contractului.

Art.16.1. Părțile sunt de acord că orice modificare unilaterală a contractului este nulă, fără a fi necesară nici o altă formalitate de anulare.

Art.16.2. Contractul poate fi modificat și prelungit ca termen doar prin acordul părților.

Capitolul 17. Rezilierea și încetarea contractului.

Art.17.1.1 Beneficiarul este de drept să procedeze la rezilierea sau denunțarea unilaterală a contractului dacă:

1. Prestatorul a abandonat de manieră explicită contractul
2. Prestatorul își neglijează obligațiile contractuale în sensul că în timp de 3 luni de la semnarea contractului are restanțe mai mari de 25% din programele de prestații (menținere-întreținere, iluminat festiv) aprobat de beneficiar;

 Art.17.1.2. Beneficiarul are dreptul de a rezilia contractul în cazul în care prestatorul este declarat în stare de încetare de plăți, intră în lichidare judiciară.

Art.17.2. Notificarea de reziliere sau denunțare a contractului pentru motivele menționate la art. 17.1. se comunică în scris celeilalte părți, cu cel puțin 30 de zile, anterior datei de reziliere solicitate.

Art.17.3. În eventualitatea în care beneficiarul va decide încetarea unilaterală (denunțare unilaterală) a acestui contract în alte situații decât cele reglementate și în absența vinei prestatorului, beneficiarul va trebui să notifice în mod expres prestatorului în termen de 30 de zile înainte de încetarea efectivă a contractului.

Art.17.4. Părțile convin că prezentul contract mai poate înceta la expirarea termenului pentru care a fost încheiat, dacă părțile nu prevăd prelungirea lor printr-un act adițional la prezentul contract.

Art.17.5. În cazul în care contractul este reziliat sau încetează conform acestui capitol, beneficiarul va plăti prestatorului contravaloarea tuturor prestațiilor efectuate până la aceea data, pe baza situațiilor de lucrări și/sau altor documente justificative.

Capitolul 18. Despăgubiri.

Art.18.1. Atunci când prezentul contract nu prevede altfel, partea în culpă datorează celeilalte părți despăgubiri conform dispozițiilor Codului Civil pentru prejudiciile aduse prin neexecutarea sau executarea necorespunzătoare a obligațiilor sale.

De asemenea, vor fi datorate despăgubiri și când una din părți în mod culpabil, îngreunează executarea obligațiilor de către cealaltă parte. Cuantumul despăgubirilor va fi stabilit de o comisie paritară constituită din experți desemnați de ambele părți.

În cazul neînsușirii rezultatului expertizei de către părți sau de oricare dintre acestea, părțile convin ca litigiul să fie soluționat conform Capitolului 20 din contract.

Capitolul 19. Protecția patrimoniului cultural și național.

Art.19.1. Toate fosilele, monedele, obiectele de valoare sau oricare alte vestigii sau obiecte de interes arheologic descoperite pe amplasamentul prestațiilor sunt considerate, în relațiile dintre părți, ca fiind proprietatea absolută a beneficiarului, în condițiile legii.

Art.19.2. Prestatorul are obligația de a lua toate precauțiile necesare pentru muncitorii săi sau oricare alte persoane să nu îndepărteze sau să deterioreze obiectele prevăzute la art. 20.1., iar imediat după descoperirea și înainte de îndepărtarea lor, de a înștiința beneficiarului despre această descoperire și de a îndeplini dispozițiile primite de la beneficiar, privind îndepărtarea acestora.

Dacă din cauza unor astfel de dispoziții prestatorul suferă întârzieri, atunci, prin consultare, părțile vor stabili:

1. orice prelungire a duratei de execuție la care prestatorul are dreptul, cu acordul prestatorului;
2. totalul cheltuielilor suplimentare, care se va adăuga la prețul contractului.

Art.19.3. Beneficiarul are obligația, de îndată ce a luat la cunoștință despre descoperirea obiectelor prevăzute la art. 20.1., de a înștiința în acest sens organele de Poliție și Comisia Monumentelor Istorice.

Capitolul 20. Litigii. Legea aplicabilă.

Art.20.1 Părțile contractante se angajează să rezolve orice litigiu ivit între ele pe cale amiabilă și să nu se adreseze justiției fără a fi încercat în prealabil o conciliere directă.

Art.20.2 În caz de litigiu, competența pentru soluționare aparține instanțelor de la sediul beneficiarului.

Art.20.3. Prezentul contract este supus legislației române și poate fi modificat în cazul apariției unor noi acte normative în domeniu.

Capitolul 21. Incidente

Art.21.1. Se consideră incidente următoarele cazuri:

1. refuzul prestatorului de a semna raportul de control lunar întocmit de beneficiar pentru prestatiile/lucrările efectuate de prestator în aceea perioadă de timp;
2. refuzul reprezentatului prestatorului de a semna procesul verbal de control al reprezentantului beneficiarului.
3. Refuzul prestatorului de a pune la dispoziția beneficiarului toate actele justificative care au legatură directă obiectul contractului și a prestațiilor/lucrărilor efectuate.
4. Refuzul prestatorului sau obstrucționarea beneficiarului în a permite celui din urmă de a efectua actul de control conform prevederilor contractuale și legale.

Capitolul 22. Confidențialitate

Art.22.1. Părțile sunt de acord că datele ce privesc - direct ori indirect – executarea obligațiunilor asumate prin prezentul contract vor avea un regim transparent.

Art.22.2. Părțile vor desemna un reprezentant unic din partea beneficiarului care va putea ține legătura cu mediile de informare pentru relații în legătură cu contractul și mediatizarea unor pasaje ca răspuns la solicitările utilizatorilor.

Capitolul 23. Documentele contractului

Art.23.1. Fac parte integrantă din prezentul contract următoarele:

1. Documente:
* Oferta financiară
* Oferta tehnică
* Caietul de sarcini pentru atribuirea contractului
* Protocolul de predare-primire a sistemului de iluminat public
* Anexa nr.1 – Borderou de articole de deviz pentru lucrările de menținere-întreținere
* Anexa nr.2 – Borderou de articole de deviz pentru închiriere și lucrările de montare, conectare/deconectare și demontare instalații electrice de iluminat festive.

Art.23.2. Toate documentele contractului și corespondența dintre părți se întocmesc în limba română.

Art.23.3. În caz de discrepanțe sau ambiguități între prevederile articolelor din contract și a documentelor precizate la art. 24.1. vor avea prioritate prevederile din prezentul contract.

Capitolul 24. Prevederile finale.

Art.24.1. Contractul încheiat de părți se poate modifica doar prin act adițional.

Art.24.2. Contractul încheiat între părți se modifică și/sau completează de comun acord dacă printr-un act normativ (lege, OG, OUG, HG, reglementări ANRE sau ANRSC) se modifică/completează prevederile prezentului contract, părților având obligația preluării, modificării, completării într-un act adițional la contract.

Art.24.3 Toate modificările, dispozițiile, facturile de plată, procesele verbale, documentele justificative, etc, între părți vor fi transmise între părți în mod oficial prin Registratura Generală a Comunei Gura Văii.

Art.24.4 Orice schimbare de adresă sau personal responsabil cu derularea și execuția prezentului contract va fi comunicată în mod oficial celeilalte părți în termen de cel mult 7 (zile ) de la schimbare.

Art.24.5. Prezentul contract conține……… pagini cu 24 de articole și a fost întocmit în două exemplare, câte unul pentru fiecare parte și intră în vigoare la data de ……………………

 Beneficiar Prestator